Okresná prokuratúra Stará Ľubovňa 
Obrancov mieru 18, 064 01 Stará Ľubovňa 	

Sp. zn. : Pv 173/13/7710	Stará Ľubovňa, 16.4.2013
EEČ : 2-59-38-2013

U Z N E S E N I E

Trestná vec:	obvinená XXXXX  
Prečin:	Poškodzovanie cudzích práv podľa § 375 odsek 1 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Stará Ľubovňa
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: zdravotná sestra
na základe zmluvy s poisťovňou Dôvera a.s. so sídlom v Bratislave, Einsteinova č. 25, pobočka XXXXX, XXXXX, v rozpore s jej úlohou vyhľadávať fyzické osoby s povinnosťou byť verejne zdravotne poistené na území Slovenskej republiky a získavať ich súhlas na poistenie v Zdravonej poisťovni Dôvera a.s., v priebehu mesiacov jún 2012 až august 2012 v XXXXX bez súhlasu a vedomia poškodených, vypísala prihlášky poistencov na verejné zdravotné poistenie a to prihlášku č. PZ2012-086842 na meno XXXXX nar. XXXXX, bytom XXXXX, prihlášku č. PZ 2012-086841 na meno XXXXX nar. XXXXX, bytom XXXXX prihlášku č. PZ2012-073322 na meno XXXXX nar. XXXXX, bytom XXXXX č. 88, prihlášku č. PZ2012-073323 na meno XXXXX nar. XXXXX, bytom XXXXX č. 88, prihlášku č. PZ2012-080834 na meno XXXXX nar. XXXXX, bytom XXXXX č. 10, prihlášku č. PZ2012-080813 na meno XXXXX nar. XXXXX, bytom XXXXX č. 88, prihlášku č. PZ2012-086827 na meno XXXXX nar. XXXXX, prihlášku č. PZ2012-086826 na meno XXXXX nar. XXXXX prihlášku č. PZ2012-086818 na meno XXXXX nar. XXXXX, prihlášku č. PZ2012-086819 na meno XXXXX nar. XXXXX, prihlášku č. PZ2012-086821 na meno XXXXX nar. XXXXX, prihlášku č. PZ2012-086820 na meno XXXXX nar. XXXXX, prihlášku č. PZ2012-086817 na meno XXXXX nar. XXXXX a prihlášku č. PZ2012-086822 na meno XXXXX nar. XXXXX, všetci menovaní bytom XXXXX XXXXX, okres XXXXX, kde uvedené prihlášky za nich, bez vedomia zákonného zástupcu aj podpísala a následne odniesla a potvrdila v pobočke Zdravotnej poisťovne Dôvera a.s. v XXXXX, kde všetky uvedené osoby boli v tom čase poistené v inej zdravotnej poisťovni a nemali v úmysle meniť zdravotnú poisťovňu, čím došlo k zaevidovaniu týchto prihlášok a vzniku poistného vzťahu medzi uvedenou poisťovňou a poškodenými, čím bola poškodeným spôsobená vážna ujma na právach tým, že im bolo uprené ich zákonné právo na slobodné rozhodovanie a týmto konaním im bol znemožnený výber zdravotnej poisťovne a možnosť poistiť sa v inej zdravotnej poisťovni a pri predložení prihlášky na zdravotné poistenie poškodeného, uviedla do omylu poisťovňu Dôvera a.s. v otázke vôle klienta uzatvoriť zmluvný vzťah s touto zdravotnou poisťovňou s následnými administratívnymi povinnosťami poisťovne.

Podľa §216 odsek 2 Trestného poriadku je určená obvinenej skúšobná doba v trvaní 12 mesiacov.
Z priloženého spisového materiálu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka PZ, Okresného riaditeľstva PZ v XXXXX, Obvodného oddelenia PZ v XXXXXi sp. zn. ORP-XXXXX zo dňa 11.03.2013 bolo podľa § 199 ods. 1 Trestného poriadku začaté trestné stíhanie pre prečin poškodzovania cudzích práv podľa § 375 ods. 1, písm. a/ Trestného zákona. Následne bolo uznesením povereného príslušníka PZ zo dňa 19.03.2013 podľa § 206 ods. 1 Trestného poriadku vznesené obvinenie XXXXX pre prečin poškodzovania cudzích práv podľa § 375 ods. 1, písm. a/ Trestného zákona, ku ktorému malo dôjsť tak, ako je to uvedené vo výrokovej časti uznesenia.

Podľa ustanovení § 216 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak obvinený vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

Podľa ustanovení § 216 ods. 2 Trestného poriadku v uznesení o podmienečnom zastavení trestného stíhania sa určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.

Podľa ustanovení § 216 ods. 3 Trestného poriadku obvinenému, ktorý uzavrel s poškodeným dohodu o náhrade škody, sa v uznesení o podmienečnom zastavení trestného stíhania uloží, aby škodu v priebehu skúšobnej doby uhradil.

Trestný zákon za prečin poškodzovania cudzích práv podľa § 375 ods. 1 Trestného zákona, umožňuje uložiť trest odňatia slobody až na dva roky.

Obvinená sa pri svojom výsluchu dňa 02.04.2013 k trestnej činnosti, ktorá je jej kladená za vinu, doznala v celom rozsahu, svoje konanie oľutovala a vyjadrila súhlas s postupom podľa § 216 ods. 1 Trestného poriadku. 

Svedkovia - poškodení XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX a XXXXX, pri svojich výsluchoch po poučení podľa § 216 ods. 1 Trestného poriadku uviedli, že s týmto postupom súhlasia. Po poučení podľa § 46 ods. 3 Trestného poriadku, sa ako poškodení k trestnému konaniu s nárokom na náhradu škody nepripojili, nakoľko žiadna škoda im nebola spôsobená.

Obvinená XXXXX je z miesta trvalého bydliska hodnotená všeobecne. Podľa správy Obvodného úradu v XXXXX všeobecnej vnútornej správy, doposiaľ nebola priestupkovo riešená a podľa odpisu z registra trestov doposiaľ nebola súdne trestaná.

 Vzhľadom ku skutočnosti, že v tejto veci boli splnené všetky podmienky na postup podľa § 216 ods. 1 Trestného poriadku, a to, že obvinená sa k trestnej činnosti kladenej jej za vinu priznala, vyhlásila, že spáchala skutok, za ktorý je trestne stíhaná, pričom týmto konaním nespôsobila žiadnu škodu. S prihliadnutím na  doterajší život obvinenej, jej charakteristiku z miesta trvalého bydliska, ako aj s prihliadnutím na skutočnosť, že doposiaľ nebola priestupkovo riešená ani súdne trestaná, bolo trestné stíhanie obv. XXXXX podmienečne zastavené a bola jej určená skúšobnú doba v trvaní 12 mesiacov.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marek Čižmár
prokurátor